b'\n_START_ARTICLE_\nPseudocheilinus ocellatus\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nPseudocheilinus ocellatus kasvaa noin 12\xc2\xa0cm pitk\xc3\xa4ksi.  Se on yleisv\xc3\xa4rilt\xc3\xa4\xc3\xa4n tomaatinpunainen. Nuorissa kaloissa on valkoisia pystyjuovia, vanhemmiten juovat katoavat. P\xc3\xa4\xc3\xa4ss\xc3\xa4 on v\xc3\xa4h\xc3\xa4n keltaista. Silm\xc3\xa4 on suuri ja musta, ja pyrst\xc3\xb6n tyvess\xc3\xa4 on musta valesilm\xc3\xa4 saalistajien h\xc3\xa4m\xc3\xa4\xc3\xa4miseksi.\n_START_SECTION_\nAlkuper\xc3\xa4\n_START_PARAGRAPH_\nPseudocheilinus ocellatus el\xc3\xa4\xc3\xa4 luonnossa Australian suurella koralliriutalla ja muualla L\xc3\xa4nsi-Tyynenmeren keskiosissa. Se suosii koralliriuttojen varjoisia alueita.\n_START_SECTION_\nRavinto\n_START_PARAGRAPH_\nPseudocheilinus ocellatus sy\xc3\xb6 luonnossa l\xc3\xa4hinn\xc3\xa4 el\xc3\xa4inplanktonia. Akvaariossa se oppii huolimaan monenlaista liha- ja lev\xc3\xa4pitoista ruokaa. Se sy\xc3\xb6 my\xc3\xb6s pieni\xc3\xa4 loiskotiloita, jotka riivaavat j\xc3\xa4ttil\xc3\xa4issimpukoita.\n_START_SECTION_\nK\xc3\xa4ytt\xc3\xa4ytyminen\n_START_PARAGRAPH_\nPseudocheilinus ocellatus on aktiivinen p\xc3\xa4ivisin ja nukkuu \xc3\xb6isin. Se on luonnossa arka, mutta akvaariossa muuttuu rohkeammaksi asetuttuaan aloilleen, ja voi olla aggressiivinien altaaseen my\xc3\xb6hemmin tuotuja kaloja kohtaan.'